การที่สัญญาจ้างมีกำหนดเวลา คืออะไร
สัญญาจ้าง 3 เดือน ออกก่อน ได้ไหม สัญญาจ้าง 3 เดือน ออกก่อน ได้ไหม           สัญญาจ้างแรงงานมีทั้งที่มีกำหนดระยะเวลาและไม่มีกำหนดระยะเวลา แต่ถ้าเราไปเจอเข้ากับสัญญาจ้างที่มีกำหนดระยะเวลาซึ่งหลายคนอาจจะไม่รู้กฎหมายว่า สัญญาจ้างมีกำหนดเวลาไว้ เช่น ตั้งแต่วันไหนถึงวันไหน รวมแล้วเป็นเวลาเท่าไหร่ คืออะไร แล้วเราจะลาออกก่อนกำหนดนั้นได้หรือไม่ วันนี้เรามีคำตอบให้มนุษย์เงินเดือนทุกคนครับ สัญญาจ้างมีกำหนดระยะเวลา คืออะไร?            การที่สัญญาจ้างมีกำหนดเวลา คือ สัญญาจ้างที่กำหนดระยะเวลาการจ้างไว้แน่นอน ไม่ว่าจะเป็น 3 เดือน 6 เดือน 9 เดือน 1 ปี หรือ 3 ปี ซึ่งโดยหลักตามสัญญา ลูกจ้างก็จะต้องทำงานจนถึงวันที่สัญญาจ้างสิ้นสุด หรือกลับกัน นายจ้างจะต้องให้ลูกจ้างทำงานจนถึงกำหนดระยะเวลาที่ตกลงกัน เพราะฉะนั้นเมื่อสัญญามีกำหนดเอาไว้ชัดเจน คู่สัญญาก็ต้องผูกพันกันจนครบเวลาครับ การสิ้นสุดสัญญาจ้างที่มีกำหนดเวลา           การสิ้นสุดหรือเลิกสัญญาจ้างที่มีกำหนดเวลานั้นสามารถเลิกสัญญาได้ใน 3 กรณีดังต่อไปนี้ครับ
1. สัญญาจ้างสิ้นสุดตามระยะเวลาที่ตกลงกัน
2. สัญญาสิ้นสุดเมื่อเงื่อนไขสำเร็จ
3. สัญญาสิ้นสุดโดยการตกลงกันเลิกสัญญา
จะเห็นได้เลยว่า การเลิกสัญญาจ้างไม่ได้มีการกำหนดให้ฝ่ายใดฝ่ายหนึ่งบอกเลิกสัญญาแต่ฝ่ายเดียวได้นะครับ แต่อย่างไรก็ตามครับ ยังมีเรื่องสิทธิในการเลิกจ้างตามที่กฎหมายกำหนดเอาไว้อยู่ครับ เช่น หากลูกจ้างจงใจขัดคำสั่งโดยชอบด้วยกฎหมายของนายจ้างหรือกระทำความผิดร้ายแรง นายจ้างสามารถไล่ออกได้ทันที สัญญาจ้างมีกำหนดระยะเวลา ออกก่อนได้ไหม?           คำตอบของคำถามที่ว่า สัญญาจ้างมีกำหนดระยะเวลา ออกก่อนได้ไหม? ก็คือ แน่นอนว่าถ้าอยากออกก็สามารถลาออกได้แน่นอนครับ บริษัทหรือนายจ้างไม่สามารถไปรั้งขาของคุณไว้ได้อยู่แล้ว            แต่ประเด็นที่เกิดต่อมาหลังจากนั้นมันมีแน่นอน เพราะการที่สัญญาจ้างมีกำหนดระยะเวลา แน่นอนว่าลูกจ้างจะต้องทำงานตามสัญญาให้ครบกำหนดระยะเวลานั้น ซึ่งเป็นหน้าที่ของลูกจ้างตามสัญญา ถ้าลูกจ้างลาออกก่อนเท่ากับว่าลูกจ้างผิดสัญญานั่นเองครับ ซึ่งเมื่อเราผิดสัญญานายจ้างก็เรียกค่าเสียหายจากเราได้ครับ ในทางกลับกัน ถ้านายจ้างให้เราออกก่อนโดยไม่มีเหตุอะไร แบบนี้นายจ้างจะต้องจ่ายค่าจ้างตามกำหนดในสัญญาให้แก่เราตามเดิมครับ           เพราะฉะนั้น ถ้าสัญญาจ้างของเราเป็นแบบมีกำหนดระยะเวลา แล้วอยากออกก่อน ผมก็ขอแนะนำว่าให้ลองคุยกับนายจ้างและหาทางออกร่วมกันดูครับ ผมเชื่อว่าการคุยกันยังไงก็เป็นทางออกที่ดีที่สุดครับ แต่ทางที่ดี ถ้าหางานที่เป็นสัญญาจ้างไม่มีกำหนดระยะเวลาได้ ก็จะเป็นประโยชน์กับเราครับ
การที่สัญญาจ้างมีกำหนดเวลา คือ สัญญาจ้างที่กำหนดระยะเวลาการจ้างไว้แน่นอน ไม่ว่าจะเป็น 3 เดือน 6 เดือน 9 เดือน 1 ปี หรือ 3 ปี ซึ่งโดยหลักตามสัญญา ลูกจ้างก็จะต้องทำงานจนถึงวันที่สัญญาจ้างสิ้นสุด หรือกลับกัน นายจ้างจะต้องให้ลูกจ้างทำงานจนถึงกำหนดระยะเวลาที่ตกลงกัน เพราะฉะนั้นเมื่อสัญญามีกำหนดเอาไว้ชัดเจน คู่สัญญาก็ต้องผูกพันกันจนครบเวลา
กฎหมายจ้างแรงงาน,กฎหมายคุ้มครองแรงงาน-แรงงานสัมพันธ์-เงินทดแทน,ประมวลกฎหมายแพ่งและพาณิชย์